
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχεδίου περιοχή Ναυ¬ 
πλίου (Ν. Αργολίδος) για τον καθορισμό χώρου για την εκτέλεση στεγα- - 
στικού προγράμματος του Ο.Ε.Κ. και καθορισμός των όρων και περιο¬ 
ρισμών δόμησης αυτού.'. 1 

Τροποποίηση του εγκεκριμένου ρυμοτομικού σχεδίου Πύλου (Ν. Μεσση¬ 
νίας) και έγκριση τοπικού ρυμοτομικού σχεδίου σε εκτός σχεδίου συνε¬ 
χόμενη περιοχή για ανέγερση κέντρου υγείας.. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου περιοχή Ναυπλίου 

(Ν. Αργολίδος) για τον καθορισμό χώρου για την εκτέλεση στεγαστικού 

προγράμματος του Ο.Ε.Κ. και καθορισμός των όρων και περιορισμών δό¬ 
μησης αυτού . 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α) και ειδικότερα το άρ¬ 
θρο 26, όπως αντικαταστάθηκε με την παραγρ. 13 του άρθρου 8 του Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτων του Ταμείου Νομικών» (ΦΕΚ 4/Α). 

2. Τις διατάξεις του Ν. Δ/τος της 17.7.1923 «περί σχεδίων πόλεων κλπ» 
και ειδικότερα το άρθρο 3. 

3. Τις διατάξεις του Ν. 1577/1985 «Γενικός Οικοδομικός Κανονισμός» 
(ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως τροποποιήθη¬ 
καν με το άρθρο 13 του Ν. 1647/86 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατάξεις» (ΦΕΚ 141/Α). 

4. Τις διατάξεις του Ν. 1558/1985 «Κυβέρνηση και κυβερνητικά Όργανα» 
(ΦΕΚ 137/Α) και ειδικότερα το άρθρο 23 παραγρ. 1 

5. Την υπ’ αριθ. Τ. 1291/87 απόφαση του Πρωθυπουργού «Σύσταση θέσης 
Αναπληρωτή Υπουργού στα Υπουργεία Εξωτερικών, Εθνικής Άμυνας, Περι¬ 
βάλλοντος - Χωροταξίας και Δημοσίων Έργων, Μεταφορών και Επικοινωνιών 
και Υφυπουργού στο Υπουργείο Εθνικής Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «καθορισμός 
αρμοδιοτήτων του Αναπληρωτή Υπουργού Περιβάλλοντος, Χωροταξίας και 
Δημοσίων Έργων Μανόλη Παπαστεφανάκι» (ΦΕΚ 549/Β). 

7. Τις υπ’ αριθ. 83/87 και 131/87 γνωμοδοτήσεις του δημοτικού συμβου¬ 
λίου Ναυπλιέων. 

8. Την υπ’ αριθ. 80/1987 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την υπ’ αριθ. 18/1988 γνωμοδότηση του Συμβουλίου της Επικράτειας, 
με πρόταση του Αναπληρωτή Υπουργού Περιβάλλοντος, Χωροταξίας και Δη¬ 


μοσίων Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή του Δήμου 
Ναυπλιέων (Ν. Αργολίδας) για την εκτέλεση επείγοντος στεγαστικού προγράμ¬ 
ματος του Οργανισμού Εργατικής Κατοικίας με τη δημιουργία α) των υπ’ αριθ. 
1, 2, 3, 5, 8, 9, 10 και 11 οικοδομικών τετραγώνων, β) του υπ’ αριθ. 4 οικοδο¬ 
μικού τετραγώνου για την ανέγερση βρεφονηπιακού σταθμού, γ) του υπ’ αριθ. 6 
οικοδομικού τετραγώνου για την ανέγερση αίθουσας συγκεντρώσεως, δ) του υπ’ 
αριθ. 7 οικοδομικού τετραγώνου για την ανέγερση καταστημάτων ε) τη δη¬ 
μιουργία κοινοχρήστων χώρων, κοινοχρήστων πρασίνων, χώρων παιδικής χα¬ 
ράς, χώρου ανοικτού θεάτρου, βιολογικού καθαρισμού, λυμμάτών, γηπέδων 
μπάσκετ και βόλλεϋ και χώρων στάθμευσης αυτοκινήτων, όπως φαίνεται στο 
σχετικό πρωτότυπο διάγραμμα σε κλίμακα 1:500 που έχει θεωρηθεί από τον 
Προϊστάμενο της Διεύθυνσης Τοπογραφικών Εφαρμογών με την* υπ’ αριθ. 
15742/1987 πράξη του και που συνοπτικό του αντίτυπο δημοσιεύεται με το 
παρόν διάταγμα. 

Άρθρο 2 

Οι όροι και περιορισμοί δόμησης των οικοδομήσιμων χώρων που καθορίζο¬ 
νται με το προηγούμενο άρθρο ορίζονται ως εξής: 

1. Μέγιστο, ποσοστό κάλυψης εβδομήντα τοις εκατό (70%) της επιφάνειας 
κάθε οικοδομικού τετραγώνου. 

2. Συντελεστής δόμησης: α) για τα υπ’ αριθ. 1, 2, 4, 6; 7, 8, 9, και 10 οικο¬ 
δομικά τετράγωνα ορίζεται σε οκτώ δέκατα (0,8) και β) για τα υπ’ αριθ. 3, 5, 
και 11 σε ένα και δύο δέκατα (1,2). 

3. Μέγιστο επιτρεπόμενο ύψος των κτιρίων α) των υπ’ αριθ. 1, 2, 8, 9 και 10 
οικοδομικών τετραγώνων, οκτώ και μισό (8,5) μέτρα, β) των υπ’ αριθ. 3, 5 και 
*11 οικοδομικών τετραγώνων, δώδεκα και μισό (12,5) μέτρα και γ) των υπ’ 
αριθ. 4, 6 και 7 οικοδομικών τετραγώνων έξι (6) μέτρα. · 

4. Ελάχιστη απόσταση των κτιρίων από τις ρυμοτομικές γραμμές ένα και 
μισό (1,5) μ. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως. 

Στον Αναπληρωτή* Υπουργό Περιβάλλοντος, Χωροταξίας και Δημοσίων Έρ- 
Έργων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 28 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Τροποποίηση του εγκεκριμένου ρυμοτομικού σχεδίου Πύλου(Ν. Μεσσηνίας) 

και έγκριση τοπικού ρυμοτομικού σχεδίου σε εκτός σχεδίου συνεχόμενη πε- 

ριοχή για ανέγερση κέντρου υγείας:. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α) και ειδικότερα το άρ¬ 
θρο 26, όπως αντικαταστάθηκε με την παραγρ. 13 του άρθρου 8 του Ν. 1512/ 

1985 «Τροποποίηση και συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτων του Ταμείου Νομικών» (ΦΕΚ 4/Α). 

2. Τις διατάξεις του Ν. Δ/τος της 17.7.1923 «περί σχεδίων πόλεων κλπ» 
και ειδικότερα τα άρθρα 3,9 και 70. 

3. Τις διατάξεις του Ν. 1577/1985 «Γενικός Οικοδομικός Κανονισμός» 
(ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως τροποποιήθη¬ 
καν με το άρθρο 13 του Ν. 1647/86 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατάξεις» (ΦΕΚ 141/Α). 

4. Τις διατάξεις του Ν. ] 558/1985 «Κυβέρνηση και κυβερνητικά Όργανα» 
(ΦΕΚ 137/Α) και ειδικότερα το άρθρο 23 παραγρ. 1 

5. Την υπ’ αριθ. Υ. 1291/87 απόφαση του Πρωθυπουργού «Σύσταση θέσης 
Αναπληρωτή Υπουργού στα Υπουργεία Εξωτερικών, Εθνικής Άμυνας, Περι¬ 
βάλλοντος - Χωροταξίας και Δημοσίων Έργων, Μεταφορών και Επικοινωνιών 
και Υφυπουργού στο Υπουργείο Εθνικής Οικονομίας» (ΦΕΚ 526/Β). 

6. Την υπ’ αριθ. Υ. 1436/15.10.1987 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, Χωροτα¬ 
ξίας και Δημοσίων Έργων Μανόλη Παπαστεφανάκι» (ΦΕΚ 549/Β). 

7. Το υπ’ αριθ. 183/1986 Π. Δ/γμα «Έγκριση τροποποιήσεων σχεδίων πό¬ 
λεων και καθορισμός όρων και πριορισμών δόμησης από τους νομάρχες» (ΦΕΚ 

70/Α). 

8. Την υπ’ αριθ. Α/Φ.31/9507/] 015/1976 απόφαση του Υπουργού Πο¬ 
λιτισμού και Επιστημών «Περί χαρακτηρισμού οικισμού Πύλου ως χρήζοντος 
ειδικής Κρατικής προστασίας και τόπου ιδιαιτέρου φυσικού κάλλους και «Νεο- 
κάστρου» Φρουρίου ως ιστορικού διατηρητέου Μνημείου». 

9. Την υπ’ αριθ. 25569/1525/27.9.78 απόφαση του Υπουργού Δημοσίων 
Έργων «Περί εξαιρέσεως παραδοσιακών τινών οικισμών του Κράτους εκ της 
αρμοδιότητος του Νομάρχου ως προς την έγκρισιν, επέκτασιν, τροποποίησιν 
κλπ, των σχεδίων πόλεων και κωμών και τροποποιήσεις της παραγράφου 8 της 
υπ’ αριθ. Ε. 35400/12.1.76 αποφάσεως «Περί τρόπου καθορισμού ορίων οικι¬ 
σμών προ του έτους 1923 στερούμενων σχεδίων ρυμοτομίας» (ΦΕΚ 533/Δ/ 
78). 

10. Την υπ’ αριθ. 45/87 γνωμοδότηση του Δημοτικού Συμβουλίου. 

11. Την υπ’ αριθ 327/87 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. . 

12. Την υπ’ αριθ. 68/88 γνωμοδότηση του Συμβουλίου της Επικράτειας, με 
πρόταση του Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

Εγκρίνεται: α) η τροποποίηση του εγκεκριμένου ρυμοτομικού σχεδίου Πύλου 
(Ν. Μεσσηνίας) με τον καθορισμό χώρου για ανέγερση βρεφονηπιακού σταθμού, 
δημοτικού σχολείου - νηπιαγωγείου και κέντρου υγείας, την κατάργηση οδών, 
τη διάνοιξη νέων και τη δημιουργία οικοδομήσιμου χώρου και β) τοπικό ρυμο¬ 
τομικό σχέδιο σε εκτός εγκεκριμένου ρυμοτομικού σχεδίου περιοχή για τον κα¬ 
θορισμό χώρου για ανέγερση κέντρου υγείας και την ενοποίησή του με το χαρα¬ 
κτηριζόμενο με την προηγούμενη παράγραφο όμοιο χώρο όπως οι παραπάνω 


ρυθμίσεις φαίνονται στο σχετικό πρωτότυπο διάγραμμα σε κλίμακα 1:1000 που 
θεωρήθηκε από τον Προϊστάμενο της Διεύθυνσης Τοπογραφικών Εφαρμογών 
με την υπ’ αριθ. 17207/1988 πράξη του και που συνοπτικό του αντίτυπο δη¬ 
μοσιεύεται με το παρόν διάταγμα. 

Άρθρο 2 

Α. Οι όροι και περιορισμοί δόμησης των παραπάνω χώρων καθορίζονται ως 
εξής: 

1. Χώρος για ανέγερση κέντρου υγείας: 

-Μέγιστο ποσοστό κάλυψης είκοσι τοις εκατό (20%) της επιφάνειας του χώ¬ 
ρου. 

-Συντελεστής δόμησης: δύο δέκατα (0,2). . 

-Μέγιστο επιτρεπόμενο ύψος των κτιρίων επτά και μισό (7,50) μέτρα. 

-Υπεράνω του μεγίστου ύψους επιβάλλεται η κατασκευή στέγης. 

-Το ανεγερθησόμενο κτίριο πρέπει να απέχει από το όριο του χώρου τουλάχι¬ 
στον τέσσερα (4) μέτρα. 

2. Χώρος; δημοτικού σχολείου - νηπιαγωγείου 

-Μέγιστο ποσοστό κάλυψης εξήντα τοις εκατό (60%) της επιφάνειας του 
. χώρου. 

-Συντελεστής δόμησης ένα και δύο. δέκατα (1,2). 

-Μέγιστο επιτρεπόμενο ύψος των κτιρίων οκτώ και μισό (8,50) μέτρα. 

-Υπεράνω του μεγίστου ύψους επιβάλλεται η κατασκευή στέγης. 

-Επιβάλλεται προκήπιο πλάτους δέκα (10) μ. όπως φαίνεται στο ίδιο διά- 
γραμμα. 

3. Χώρος βρεφονηπιακού σταθμού: 

- Μέγιστο ποσοστό κάλυψης εξήντα τοις εκατό (60%) της επιφάνειας του 
χώρου. 

-Συντελεστής δόμησης: ένα και δύο δέκατα (1,2). 

-Μέγιστο επιτρεπόμενο ύψος του κτιρίου επτά και μισό (7,5) μέτρα. 

-Υπεράνω του μεγίστου ύψους επιβάλλεται η κατασκευή στέγης. 

-Το ανεγερθησόμενο κτίριο πρέπει να απέχει από το εμπρόσθιο και πίσω όριο 
του χώρου τουλάχιστον τέσσερα μέτρα. 

4. Απαιτείται η έγκριση της αρμόδιας Επιτροπής Αρχιτεκτονικού Ελέγχου 
(Ε.ΠΆ.Ε.) για την ανέγερση των κτιρίων στους παραπάνω χώρους, καθώς και 
για κάθε επέμβαση σ’ αυτούς. 

Β. Επιβάλλεται προκήπιο πλάτους τεσσάρων (4) μέτρων στο πρόσωπο των 
οικοπέδων οικοδομημένων ή μη που βρίσκονται στο δημιουργούμενο με το άρ¬ 
θρο 1 του παρόντος οικοδομήσιμο χώρο. 

Άρθρο 3 

• Η ισχύς του παρόντος διατάγματος αρχίζει από τη δημοσίευσή του στην Εφη- 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημοσίων Έρ- 
Έργων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

















